Document ID: 32005L0077

32005L0077
L 296/17
SLUŽBENI LIST EUROPSKE UNIJE
DIREKTIVA KOMISIJE 2005/77/EZ
od 11. studenoga 2005.
o izmjeni Priloga V. Direktivi Vijeća 2000/29/EZ o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno točku (d) drugog stavka njezinog članka 14.,
budući da:
(1)
Direktivom 2000/29/EZ predviđene su određene mjere protiv širenja unutar Zajednice organizama koji su štetni za bilje ili biljne proizvode. Njome se također predviđa korištenje biljnih putovnica, kojima se dokazuje da su bilje ili biljni proizvodi uspješno podvrgnuti sustavu provjere Zajednice.
(2)
Biljne putovnice su trenutačno potrebne za kretanje certificiranog sjemena Helianthus annuus L., Lycopersicon lycopersicum (L.) Karsten ex. Farw. i Phaseolus L. unutar Zajednice, osim lokalno.
(3)
Kako bi se poboljšala fitosanitarna zaštita sjemena Helianthus annuus L., Lycopersicon lycopersicum (L.) Karsten ex. Farw. i Phaseolus L., zahtjev da sjeme mora biti popraćeno biljnom putovnicom kada se kreće unutar Zajednice, osim lokalno, treba primjenjivati na svo sjeme tih vrsta.
(4)
Prilog V. Direktivi 2000/29/EZ treba stoga na odgovarajući način izmijeniti.
(5)
Mjere predviđene ovom Direktivom u skladu su s mišljenjem Stalnog odbora za biljno zdravstvo,
DONIJELA JE OVU DIREKTIVU:
Članak 1.
U točki 2.4. odjeljka I. dijela A Priloga V. Direktivi 2000/29/EZ, zadnja alineja zamjenjuje se sljedećim:
„-
Sjeme Helianthus annuus L., Lycopersicon lycopersicum (L.) Karsten ex. Farw. i Phaseolus L.”
Članak 2.
1. Države članice donose i objavljuju zakone i druge propise potrebne za usklađivanje s ovom Direktivom najkasnije do 30. travnja 2006. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
One primjenjuju te odredbe od 1. svibnja 2006.
Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
2. Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
Članak 3.
Ova Direktiva stupa na snagu dvadesetog dana od dana objave u Službenom listu Europske unije.
Članak 4.
Ova je Direktiva upućena državama članicama.
Sastavljeno u Bruxellesu 11. studenoga 2005.

Labels: 6